Betegtájékoztató és beleegyező lap
                                                     	      Terhességmegszakítás

Tisztelt Hölgyem/Asszonyom!	

Tájékoztatjuk Önt, hogy kérésének megfelelően vagy egészségügyi indokból terhesség-megszakítás műtéti beavatkozást fogunk végezni.. A ceglédi Toldy Ferenc Kórház Szülészet-nőgyógyászati Osztály gyógyító csoportja a beavatkozásról szeretne tájékoztatást adni, hogy mindent mérlegelve döntsön, és beleegyező nyilatkozatát adja a beavatkozáshoz.

A beavatkozás jellege:
Tervezett szülészeti műtéti beavatkozás.

A beavatkozás célja:
A terhességet törvényben meghatározott feltételekkel lehet megszakítani egészségügyi vagy szociális (súlyos válsághelyzet) javallat alapján a terhesség nagyságától függően különböző módszerekkel. Osztályunkon a terhesség-megszakítást a jogszabályi előírás előírása alapján a terhesség 12 hetének végéig végezzük.

Hogyan történik a beavatkozás?
A műtét napjára a körömlakkot, műkörmöt, ékszert, kivehető fogat el kell távolítani. Kórházi öltözetben fogják a műtőbe vinni, ahol a beavatkozást az altatóorvos által javasolt érzéstelenítési módban végezzük (erről külön nyomtatványon kap tájékoztatást, és kérjük, adja beleegyezését). A méhnyak műszeres vagy lamináriás tágítása után szívóval és küret-kanállal végezzük a műtétet, kiürítve a méh tartalmát.
Lamináriás méhszáj előtágítást spontán nem szült terheseknél végezzük, emiatt a műtét előtti napon, de legalább a műtét elvégzése előtt 6 órával felvesszük osztályunkra. A laminária speciális méhnyaktágító pálca, amely a méh nyakcsatomájába felhelyezve, nedvszívó képessége révén sérülésmentesen képes tágítani azt.

Melyek a beavatkozás esetleges szövődményei?
A szövődmények gyakoriságát emelhetik társbetegségek, élvezeti szerek fogyasztása, túlsúlyosság, családban gyakrabban előforduló betegségek, előzményben szereplő műtétek és azok szövődményei. Ezekről feltétlenül tájékoztassa orvosát

Előfordulhat a méh sérülése, amely után laparoszkópia vagy hasmegnyitással járó műtét esetlegesen a méh eltávolítása is indokolttá válhat. Vérzések, utóvérzések, trombózis és gyulladás ritkán előfordulhatnak. Vérzéses szövődmény esetén vérkészítmény adása szükségessé válhat /kérjük, a vérkészítmények beadásáról szóló tájékozatónkat is olvassa át/.  Ezek a szövődmények a későbbiekben meddőséget okozhatnak. Ritka szövődmény, hogy a műtét során nem kerül a méhüreg teljes kiürítésre és petemellékrészek maradnak vissza.
Ritka esetben az egész terhesség visszamaradása is előfordulhat. Ezért lényeges, hogy a későbbiekben
említett 4 hetes kontroll vizsgálaton megjelenjen. 
Ilyen esetben ismételt küretet kell végezni. Ritka következmény lehet a gyulladás következtében petevezető elzáródása, sterilitás, vetélési hajlam fokozódása, és a koraszülés gyakoribbá válása. Nem kívánt következmény lehet depressziós hangulat, depresszió, és lelki eredetű szexuális zavarok. Az esetleges szövődmények elhárítására, ellátására és gyógyítására megfelelő felkészültséggel és tapasztalattal rendelkezünk. Osztályunkon a feltételek ehhez biztosítottak. Amennyiben a szövődmények lehetőségéről további kérdése van, kérjük szóban tegye  meg kezelőorvosa felé.

Műtét utáni időszak várható eseményei:
Műtét után enyhe, alhasi, görcsös jellegű fájdalom és kisfokú vérzés lehetséges, amely fokozatosan megszűnik.

Milyen alternatív megoldás lehetséges?
Magyarországon jelenleg alternatív megoldás nem áll rendelkezésünkre.

Mi a teendő a beavatkozás után?
Szövődmény mentes esetben 24 órán belül távozhat osztályunkról. Műtétet követően pár napig kímélő életmód javasolt. Szövettani eredményéért 4 héten belül mindenféleképpen jelentkeznie kell saját érdekében. Ennek elmaradásából eredő esetleges következményekért a kórház nem vállal felelősséget. A kórház rossz eredmény esetén sem küld értesítést. Az eredmény alapján kezelőorvosa javaslatot tesz a további terápiára.

Műtét elmaradásának következményei:
Kiviselt terhesség és várhatóan egészséges újszülött világra hozatala.

Tisztelt Hölgyem/ Asszonyom! Tájékoztatjuk, hogy a műtét elvégzésétől bármikor elállhat, meggondolhatja magát, dönthet a terhesség vállalása, kiviselése  mellett, és életet adhat egészséges mosolygós gyermeknek.!!!!!!!!!!! 

Beleegyezési nyilatkozat

A „terhességmegszakítás” műtéti beavatkozásról a vérkészítmények adásáról szóló tájékoztatót elolvastam, az orvos által hozzáfűzött szóbeli és igényem szerint a rajzos kiegészítést megértettem, az általam feltett kérdésekre megnyugtató, kielégítő válaszokat kaptam, a beavatkozásról minden számomra fontos információnak birtokában vagyok és ezek ismeretében a beavatkozás elvégzésébe, beleegyezem, és  kifejezetten kérem azt.
Tudomásul veszem, hogy jogom van a felajánlott kezelések bármelyikének elutasítására. Ez esetben a kezelésem során, az elutasítás következtében bekövetkező szövődményekért, illetve a gyógyeredmény alakulásáért azokat az orvosokat, akiknek a kezelését nem fogadtam el, nem teszem felelőssé, őket a felelősség alól kifejezetten és visszavonhatatlanul felmentem.
A kezelésbe (műtétbe) való beleegyezésemet a tájékoztatás megértése alapján, minden kényszertől mentesen adom
Megjegyzéseim:..............................................................................................................................................................................................................................................................................................................................................................................................................................................................................................................
/ide azt írja, kérem, amit elutasít, illetve ha esetleg feltételesen járul csak hozzá, beavatkozásunkhoz/

Hozzátartozóim tájékoztatásáról a következőket rendelem:
Az alább megnevezett hozzátartozóimat a betegségemről teljes körűen tájékoztassák:........................................................................................................................................................
.............................................................................................................................................................................
Az alább megnevezett hozzátartozóimat a betegségemről az általam megjelölt következő korlátozásokkal tájékoztassák:........................................................................................................................................................
.............................................................................................................................................................................
Az alább megnevezett hozzátartozóimat betegségemről kérésükre se tájékoztassák:........................................................................................................................................................
.............................................................................................................................................................................

Kijelentem, hogy tájékoztatásom megfelelő volt, további kérdésem nincs.

      ……………………………                                     ............ …………………………………..
              kezelőorvos aláírása                                           beteg vagy törvényes képviselő aláírása

Cegléd, 20.....................                               

                                    

Tájékoztatásról való lemondás nyilatkozata

„Aláírásommal megerősítve kinyilvánítom, hogy betegségem természetéről, gyógykezelésem részleteiről, különösen pedig gyógyulási kilátásaimról nem kívánok részletes felvilágosítást kapni. Ezért a döntéseket kezelőorvosomra bízom és minden általa szükségesnek vélt gyógyítási, műtéti metodikába fenntartás nélkül belegyezem.”

Ezt a nyilatkozatot  -elfogadása esetén-  kézírásával megismételten leírva, majd az okirat végén aláírva erősítse meg. E megerősítő nyilatkozat hiányában a tájékoztatásról való lemondása érvénytelen.

_____________________________________________________________________________

_____________________________________________________________________________

_____________________________________________________________________________

_____________________________________________________________________________

_____________________________________________________________________________

_____________________________________________________________________________

_____________________________________________________________________________

Cegléd, 200………………..

							…………………………………………
Beteg vagy törvényes képviselő aláírása